Archive for June, 2006|Monthly archive page
Lheuëh keunöng worm.
Karap sibeuleuën kondisi jaréngan komputer dikantô down abéh. Kondisi djih that leu-iët. Djinoë ka mangat ulèë batjut sababban mandum PC njang keunöng worm ka lheuëh meu format abéh.
Njan keuh njoë resikô njö pak Windows. Njoë PTata droë kuh, ka ku pakè’ Linux mandum. Tapi padjan na PT droëteuh?
Chi Windows Vista Beta 2
Uroenjan na beurita ba’ Detik teuntang Windows Vista Beta 2 djeut tarek untok ureueng awam. Hana preh le, langsong lontuan tarek. Ukuran file 3.4 GB lon ted lam DVD. Dan djinoe njoe pat hase tampelan skrinshot djih:
Pinah u Ubuntu
Uroe njoe ulontuan reusmi pake Distro Ubuntu. Sang hana gantoe-gantoe le, tapi Ubuntu lon ngui i kanto mantong, sabab di rumoh goh lom nan Internet. Djadi ta ngui Ubuntu njoe tan na Internet lagee tangui beude tan aneuk, Djeuet ta pake’ tapi han djeuet ta install program-program la-en. Djadi unto’ di rumoh mantong hana minah dari Suse 😀
Njoe tampelan Desktop Ubuntu 6.06 (Deeper Drake) Njang iso file djih lon co’ dari internet beuklam. CD aseuli akan troh lam 2 minggu teu’ langsong dari Beulanda.
Gambaa foto udara Kota Banda Aceh
Njoe adalah gambaa Meuseudjih Baiturrahman Banda Atjeh. Njang lon capture dari program Google Earth.
ba' Djameun njoe hana pat le ta meusom. Ban mandum djeuet di ngieng ngon satelit.
Bakong meupaloe lam rupa pue mantong
Seuhubongan ngon peuringatan uroe hana bakong seudunia 2006 njang rot ba' uroe rabu tanggai 31ub Mei 2006, maka kamoe, tukang tuleh blog
njang peuduli ngon masalah njoe, meumeukeusud untuo' peuingat geutanjoe ban mandum akan paloe bakong:
1. Meupeuingat geutanjoe mandum bahwa bakong MEUPALOE LAM BEUNTU' PUE MANTONG. Ruko', ruko' pipa, bidi, kretek, ruko' meu-aroma bungong lawang, snus, snuff, ruko' hana asap, ceurutu… ban mandum meupaloe.
2. Meupeuingat getanjoe banmandum bahwa bakong lam jeuneh, nan, dan njum pue mantong saban bahja djih. Bakong MEUPALOE LAM SAMARAN PUE MANTONG. Mild, Light,
low tar, full flavour, fruit flavoured, chocolate flavoured, natural, additive-free, organic cigarette, PREPS (Pentencially Reduces-Exposure Products), harm reduced… ban mandum meupaloe. Label-label njan HANA i peutunjo' bahwa barang njan leubeh aman di bandeng barang la-en njang hana label-label njan.
3. Meu tuntut Peumeurintah Republik Indonesia unto' seusigra mungken i peuratifikasi WHO Framework convention on Tobacco Control (WHO FCTC) deumi keusihatan bansa ukeue. Indonesia adalah saboh nanggroe njang goh geu teken peurdjandjian Internasional njoe.
Internet, 31 Mei 2006
Teutanda,
Atjenesse
eng_Latn ace_Latn ace_Latn ace_Latn srd_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn lim_Latn ace_Latn dan_Latn